Pink Floyd

I **Pink Floyd** ze stai un gruppo muzegałe rock britànego che'l se ga formà inte ła segonda parte dei  ani sesanta; inte'l corso dei ani el ga avesto na gran carièra, el ze riusìo a scrivar da novo łe tendense muzegałe de ła pròpia època, deventando uno dei grupi pì inportanti de ła storia..

El grupo, nasesto a Łondra inte'l 1965, el vien fondà da'l cantante e ghitarista Syd Barrett, da'l basista Roger Waters, da'l baterista Nick Mason e da'l tastierista Richard Wright. Inte'l desensbre de'l 1967 A se zonta a'l grupo el ghitarista David Gilmour, che'l se afianca e drìoman el sostituise definitivamente Barrett, progresivamente emarzenà da'l grupo a cauza de'l pexante dòparo de droghe e de na forma de ałienasion.

Durante i ani ła formasion el ze stà guidà da tre diversi menbri, Syd Barrett, Roger Waters e infin David Gilmour, ognun dei cuałi ne ga influensà in modo sostansiałe el parcorso artistego dando na personałixasion al stiłe muxicałe; el primo periodo xe stà predominà dal xenere psichedełego e da ła guida de Barrett, prinsipałe autor dei brani del primo albun, *[[The Piper at the Gates of Dawn]]*, el segondo da Waters, prinsipałe autor dei albun *[[Animals (Pink Floyd)|Animals]]*, *[[The Wall]]* e *[[The Final Cut (album)|The Final Cut]]*, mentre il terso da Gilmour, autor prinsipałe dei ùltemi albun cofà *[[A Momentary Lapse of Reason]]* e *[[The Division Bell]]*.

Sìben ai inisi i se gabia dedicà prevałentemente a ła muxega psichedełica e al space rock, xe el rock progresivo el xenare par el cuało xe più conosùa ła so carièra, caraterixada da na coerente riserca fiłxsofega, esperimenti sonori, grafeghe inovative e spetacołari concerti.

Dopo eserse fato notar grasie ai łaorid de stanpo psichedełego, raxonxee ła madurità co *[[Atom Heart Mother]]* e *[[Meddle]]*, e el se stabiłixa a łiveło mondiałe co *[[The Dark Side of the Moon]]* e i sucesivi albun, *[[Wish You Were Here (album Pink Floyd)|Wish You Were Here]]*, *[[Animals (Pink Floyd)|Animals]]* e *[[The Wall]]*, che consegna i cuatro a ła storia del rock. Ła formasion no ła subise sostansiałi canbiaminti fin al 1985, escludendo na parentexi de alcuni ani inte i cuałi Wright fegura soło come turnista. inte el 1985 Waters sbandona el grupo e i menbri rimanenti, dopo aver vinto ła curta bataja łegałe par stabiłir a chi spetase continuar a uxar el nome "Pink Floyd", i publega sucesivamente altri do album in studio: *[[A Momentary Lapse of Reason]]* e *[[The Division Bell]]*. Ła formasion Ceza ła pròpia atività inte el 1995, desfantandose definitivamente inte el 2006, cuando Gilmour nega ufisialmente ła posibiłità de na riunion. L'isteso ano mor Syd Barrett e, inte el 2008, anca Richard Wright. inte el 2014 xe sàt publicà un cuindexexemo albun in studio, *[[The Endless River]]*, che ga rancurà materiałe rejistrà inte el 1993.

I Pink Floyd ga influensà considerevolmente ła mùxica sucesiva, sia grupi progresive dei ani setanta che muxicisti dei dexeni sucesivi cofà Nine Inch Nails, Dream Theater e Porcupine Tree.

Inte el 2008 se ga stimà che i gabia vendesto sìrca 250 miłioni de dischi in tuto el mondo, de cui 74,5 miłioni inte i Stati Unii de America.

Par i 50 ani de carièra del grupo, inte el 2016 ła Royal Mail ga emeso na serie de diexe bółi dedicài ai mejo albun del grupo.

## Istòria del grupo
### Orixeni e formasion
[thumb|Ła chitara de [Syd Barrett]]

I Pink Floyd i nase da l'incontro tra do grupi de amisi che confluise inte ła formasion: un primo grupo che provien da fameje de orixenei borghexi de Cambridge, conposto da cołòri che sarìa devegnesti, in periodi difarenti, i tre omeni guida del grupo, Roger Waters, Syd Barrett e David Gilmour, l'altro grupo che se ga costituìo a ła facoltà de architetura del Połitecnego de Regent Street a Łondra (devegnesta drìoman l'Università de Westminster), conposto dal steso Roger Waters, da Richard "Rick" Wright e da Nick Mason. El studio univarsitario ghe parmete a łòri de acuixìr bone conosense par cueła che sarìa deventada inte i ani vegnir l'atension ai aspeti tecnołoxeghi e ai efeti de sena tìpeghi dei so concerti; tutavia Wright el mostra ben poco intarese inte ła proxecusion dei  studi e, dopo un soło ano e in acordo col corpo docente, el sbandona ła facoltà e s'iscrive a una scòła de mùxega, el London College of Music. inte el 1963 i tre da vita, insieme a Clive Metcalf, a Keith Noble e a ła sorèła Sheilagh, prima ai Sigma 6 e drìoman, al variar de ła line-up, a vari altri grupi, tra cui i Screaming Abdabs, i Leonard's Lodgers e i Spectrum Five par arivar infin, a l'inisio del 1965, ai Tea Set, conposti da Waters, Wright e Mason, dal chitarista Bob Klose, dal cantante Chris Dennis, inpiegà a ła Royal Air Force, e da Syd Barrett che, dopo aver frecuentà par do ani l'Istituto d'Arte del Technical College di Cambridge, inte el 1964 el se sposta a Łondra par iscrivarse al Camberwell College of Arts. Ła prexensa de Barrett, che se ga agregà da pochi mexi al grupo, porta a render progresivamente marxenałe ła fegùra de Chris Dennis, che abandona el grupo inte el 1965 col vien ciamà da ła RAF a łaorar in Bahrein.

### L'era de Barrett (1965-1968)
El grupo alterna oncora el nome Tea Set, Pink Floyd e a volte Pink Floyd Sound dal Xenaro del 1965 fin ai scominsi del 1966, prima de adotar in maniera definitiva l'apeładivo de Pink Floyd. 
El grupo taca exibirse come spała, otien un ingagio fiso al Countdown Club, visin Kensington High Street, scominsia a formarse un repertorio, el partesiap a provini e concorsi rock.. Inte l'istà del '65 anca Bob Klose sbandona el grupo par tornar al college, ma ła so asensa no provoca serie conseguense: l'únego vero contratempo se verifega durante na serada de utuno che se desvloxe in una baxe de ła RAF col grupo descoerxe che inte el cartełon del dì drìo xe prevedesta l'exibision de un altro grupo, anca èło ciamà Tea Set. Par evitar posìbiłi problemi łigai ai deriti de utiłixo de chel nome, Syd conia el novo nome del grupo, i Pink Floyd Sound, conponesto unìndo i nomi de do  *bluesman* mericani, Pink Anderson e Floyd Council, ai cuałi xonta el termene Sound (che paraltro decadarà ben presto).

Ai inisi del 1966 łe exibision del grupo łe susita l'interesamento da parte del *[[Marquee Club]]*, che łi ingagia par parteçipar ai *spontaneous underground*, na sorta de happening privai organixai da Bernard Strollman, el fondador de l'eticheta ESP-Disk, che i se svolxe inte el club a ła doménega pomerigio e che porta el grupo da l'inisiałe repertorio rhythm and blues a inprovixasion sonore e ai primi esperimenti de *[[light show]]*. Durante uno de sti spetacołi vien notai da Peter Jenner, manager de ła Blackhill Enterprises che, colpìo da łe so sonorità e convinto di catarse de fronte a un grupo emerxente, łi ingagia inte l'utuno de chel'ano e el decide, insenbre al so socio, Andrew King, de investir inte ła strumentasion profesionałe, rinovandone par intièro l'inpianto de anplifegasion. King mete el grupo in contato col nasente *[[muxica underground|movimento underground]]* łondinexe, che se ga sviłupà in un periodo de grandi canbiamenti, połiteghi e sociałi, e che i porta ła rivista *[[Time]]* a definir Łondra, ła sità raprexentadiva dei ani sesanta (come Roma ło jera stà par i ani çincuanta), *[[Swinging London]]*.

El 15 de otobre i Pink Floyd Sound, che a fin del mexe i se acorda co Jenner e King par acuixir ła conparonònsa de ła Blackhill, i partesipa a ła festa de inaugurasion de ła rivista *[[International Times]]* che se svolxe a ła *[[The Roundhouse|Roundhouse]]*, e inte el mexe de disenbre i sona prima a ła *[[Royal Albert Hall]]* a na festa de beneficensa de ła Oxfam e drìoman i se exibise in uno dei łocałi pì a l'avanguardia de ła ribalta łondinexa, el *[[UFO Club]]*. Xe in sto periodo che a l'orixenałe repertorio che se reciama al blues, come *Let's Roll Another One* e *Lucy Leave*, che vegnarà incluxo tra i brani de l'album *[[1965: Their First Recordings]]*, publegà inte el 2015, se va sostituindo brani strumentałi spasio-psichedełici cuałi *[[Astronomy Domine]]* e *[[Interstellar Overdrive]]*, che indirisa el grupo verso łe nove sonorit berrettiane.
thumb|left|Ritràto dixitałe de Syd Barrett

Inte i primi dì del 1967 vien reałixada ai *[[Sound Techniques]]*, un studio de registrasion a l'avanguardia, co Joe Boyd come produtor, na sesion de registrasion a ła cuała asiste Bryan Morrison, un axente muxicałe che el xera in contato co ła EMI, l'eticheta discografega piasè autorevołe del momento; Morrison sotopone i nastri de ła *session* ai dirixenti de ła EMI, che i se convinse a scriturar i Pink Floyd, inponendo parò al grupo ła prexenesa de un so omo cofà produtor discografego, Norman Smith. Poche setemane drìo, el 10 de marso, i Floyd publega el so primo sìngoło uficiałe, *[[Arnold Layne/Candy and a Currant Bun]]*, che raxonxe ła vintexema poxision inte ła Official Singles Chart. Łe do date pì inportanti inte ła vèrta del '67 xe el 14-hour technicolor dream, un concerto, tegnesto a l'Alexandra Palace, destinà a na racolta fondi par ła rivista *IT*, del cuałe xe restada trasa inte el film-documentario *[[Tonite Let's All Make Love in London]]* de Peter Whitehead, e soratuto el Games for May, che se svolxe a ła Queen Elizabeth Hall, in cui l'anbiente, l'atmosfera, i xoghi de łuxi e łe inprovixasion de Barrett concore a un avegnimento incentrà so'i Floyd, sensa grupi de suporto, inte el cuało fa el so exordio l'Azimuth Co-ordinator, el primo sistema audio cuadrifonego. Durante el concerto vien sonà par ła prima volta in pùblego el brano *[[See Emily Play/The Scarecrow|See Emily Play]]* che vien publegà un mexe drìo, el 16 de zugno, e el cui suceso comerciałe, el sesto posto in clasifega, verxe al grupo łe porte de ła prima aparision tełevixiva inte el programa *[[Top of the Pops]]* de ła BBC.

El 4 de agosto 1967 vien fora el so primo album, *[[The Piper at the Gates of Dawn]]*, partegołarmente ełojà da ła critica: considarà uno dei mejo album de muxica psichedełica de tuti i tenpi, definio da ła rivista *[[Rolling Stone]]* uno dei album de ezordio che ga majormente inpresionà, e zudegà da Rizzi «uno dei caołaori de ła mùzega ingleze dei ani '60». I brani de l'album, prevałentemente scrivesti da Barrett, i xe caraterizai da testi poetisi, de frecuente influensai dal folk, e i spasia da ardie sperimentasion sonore cofà *Interstellar Overdrive*, una de łe rime incursion inte'l space rock, a stravaganse cofà *[[See Emily Play/The Scarecrow|The Scarecrow]]*. Produzesto da Norman Smith, l'album sałe fin al sesto posto inte łe clasifeghe inglezi, ma el otien un rezultado ben pì modesto oltreoseano, indove el razonze solchè ła pozision 131 inte ła *[[Billboard 200]]*.

Ma el problema più grave che se manifesta inte i ùltemi mezi del 1967 xe łe condision mentałe de Syd Barrett, che mostra frecuenti segni de çedimento psichico: Barrett, che abuza de droghe, in partegołar LSD, el tende a estraniarse durante i concerti restando a fisar el vodo, scorda ła chitara durante ła performance o adiritura gnanca el se prezenta al momento de ezibirse. Inutilmente se tenta de łe sentae co un stimà psichiatra, Ronald Laing, a łe cuałi Barrett se tira indrìo, né un periodo de repozo a Formentera porta zovamento a ła so sałute: in te i ùltemi concerti de l'anno, un *package tour* co The Jimi Hendrix Experience, The Move e altri grupi, in una data i Floyd ze constrenzesti a sostituirlo so'l palco co Davy O'List dei Nice e po', inte ła serada finałe, el "Christmas on Earth continued", se ezibise co Barrett totalmente asente. Pensando che ła prezensa de un segondo chitarista posa ałeviarghe, almanco in parte, el stress, i Floyd propone a David Gilmour, un vecio amigo de Waters e de Barrett, de agregarse al grupo. Gilmour aseta e dopo pochi zorni za el patroniza el repertorio, tanto da ezordir a Birmingham el 12 de zenaro.

## Discografia
* The Piper at the Gates of Dawn (1967)
* A Saucerful of Secrets (1968)
* More (1969)
* Ummagumma (1969)
* Atom Heart Mother (1970)
* Meddle (1971)
* Obscured by Clouds (1972)
* The Dark Side of the Moon (1973)
* Wish You Were Here (1975)
* Animals (1977)
* The Wall (1979)
* The Final Cut (1983)
* A Momentary Lapse of Reason (1987)
* The Division Bell (1994)
* The Endless River (2014)

## Notasion


## Altri projeti

## Linganbi foresti